CWT ร้อนแรง! รายได้ขาย-บริการพุ่ง ดันกำไร Q3/59 โตเกิน 5 เท่าตัว
CWT ร้อนแรง! รายได้ขาย-บริการพุ่ง ดันกำไร Q3/59 โตเกิน 5 เท่าตัวมาที่ 7.95 ลบ. จากปีก่อนกำไร 1.18 ลบ. ขณะที่ 9เดือนแรกกำไร 44.11 ลบ. โตกว่าเท่าตัวจากปีก่อนกำไร 15.85 ลบ.
20 มี.ค. 2560

บริษัท ชัยวัฒนา แทนเนอรี่ กรุ๊ป จำกัด (มหาชน) หรือ CWT รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 7.95 ล้านบาท หรือมีกำไรสุทธิ 0.01 บาทต่อหุ้น เพิ่มขึ้น 576%จากช่วงเดียวกันของปีก่อนที่มีกำไรสุทธิ 1.18 ล้านบาท หรือมีกำไรสุทธิ 0.00 บาทต่อหุ้น
ทั้งนี้ ผลการดำเนินงานดังกล่าวกำไรเพิ่มขึ้นเนื่องจากบริษัทมีรายได้จากการขายและบริการเพิ่มขึ้น และต้นทุนขายและบริการลดลง ขณะที่ ผลการดำเนินงานช่วง 9 เดือนแรกมีกำไรสุทธิ 44.11 ล้านบาท หรือ 0.09 บาทต่อหุ้น เพิ่มขึ้น 178% จากช่วงเดียวกันของปีก่อนที่มีกำไรสุทธิ 15.86 ล้านบาท หรือ 0.04 บาทต่อหุ้น